**Մարզպետի տեղակալ Լևոն Սարգսյանը մասնակցել է Մայիսի 9-ին նվիրված միջոցառումներին 09.05.2017թ.**

Մայիսի 9-ին՝ Հաղթանակի ու խաղաղության տոնին նվիրված միջոցառումների շարքը Տավուշի մարզկենտրոն Իջևանում մեկնարկել է առավոտյան երթով: Ավանդույթի համաձայն, մարզային իշխանությունների ներկայացուցիչները, հիմնարկ-ձեռնարկությունների ղեկավարներ, երիտասարդներ ու վետերաններ, զինվորականներ, մարզի բնակիչներ առաջինն այցելել են Մեծ հայրենականում զոհված իջևանցիների հիշատակը հավերժացնող հուշարձան-կոթող՝ հարգանքի տուրք մատուցելու պատերազմում նահատակված քաջորդիների հիշատակին:   
Միջոցառումը շարունակվել է քաղաքի մշակույթի տանը: Օրվա բոլոր միջոցառումներին ներկա է եղել Տավուշի մարզպետի տեղակալ Լևոն Սարգսյանը: